táto gardabhaḥ sámabhavattásmādyátra pāṃsulam bhávati gardabhasthā́namiva batétyāhurátha yadā na káścana rásaḥ paryáśiṣyata táta eṣā́ maitrāvaruṇī́ vaśā sámabhavattásmādeṣā na prájāyate rásāddhi rétaḥ sambhávati rétasaḥ paśávastadyádantatáḥ samábhavattásmādántaṃ yajñasyā́nuvartate tásmādvā́ eṣā́tra maitrāvaruṇī́ vaśā́vakl̥ptatamā bhavati yádi vaśāṃ ná vindedápyukṣavaśá evá syāt